
	ZADEVA:
	Uredba o izvajanju intervencije podpora za naložbe v vzpostavitev in razvoj nekmetijskih dejavnosti, vključno z biogospodarstvom, in v ohranjanje kulturne dediščine iz strateškega načrta skupne kmetijske politike 2023–2027 – predlog za obravnavo




1.	Predlog sklepa vlade

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na …..…… seji dne ………... sprejela naslednji
 
SKLEP:
 
Vlada Republike Slovenije je izdala Uredbo o izvajanju intervencije podpora za naložbe v vzpostavitev in razvoj nekmetijskih dejavnosti, vključno z biogospodarstvom, in v ohranjanje kulturne dediščine iz strateškega načrta skupne kmetijske politike 2023–2027, in jo objavi v Uradnem listu Republike Slovenije.
 
mag. Janja Garvas
GENERALNA SEKRETARKA
 
 
Sklep prejmeta:
– Ministrstvo za kmetijstvo,
– Služba Vlade Republike Slovenije za zakonodajo.
 

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

/

3.	Osebe, odgovorne za strokovno pripravo in usklajenost gradiva

– Andrej Hafner, v. d. generalnega direktorja Direktorata za kmetijstvo
– mag. Andreja Komel, vodja Sektorja za strukturno politiko in razvoj podeželja
 

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

/

6.	Kratek povzetek gradiva

Uredba o izvajanju intervencije podpora za naložbe v vzpostavitev in razvoj nekmetijskih dejavnosti, vključno z biogospodarstvom, in v ohranjanje kulturne dediščine iz strateškega načrta skupne kmetijske politike 2023–2027 (v nadaljnjem besedilu: uredba) določa namen in cilje intervencije, vlagatelja in upravičenca, vrste naložb, upravičene in neupravičene stroške, pogoje za dodelitev podpore, merila za ocenjevanje vlog, pogoje za izplačilo sredstev, obveznosti, finančne določbe in upravne sankcije za izvajanje naložb v vzpostavitev in razvoj nekmetijskih dejavnosti, vključno z biogospodarstvom, in v ohranjanje kulturne dediščine.   
 
Cilji intervencije, ki jo ureja predlog uredbe, so razvoj nekmetijskih dopolnilnih dejavnosti in diverzifikacija dejavnosti na družinski kmetiji, izboljšanje konkurenčnosti družinske kmetije in ustvarjanje dodatnih zaposlitvenih možnosti na družinski kmetiji.
 
Podpora iz intervencije je namenjena naložbam v naslednje dopolnilne dejavnosti iz uredbe, ki ureja dopolnilne dejavnosti na družinski kmetiji, in sicer:
1. turizem na družinski kmetiji;
2. dejavnosti, povezane s tradicionalnimi znanji na družinski kmetiji, storitvami oziroma izdelki;
3. predelava rastlinskih odpadkov ter proizvodnja in prodaja energije iz obnovljivih virov.
 
V okviru intervencije se podpirajo naložbe v ureditev objekta ter manjša rekonstrukcija ali vzdrževanje manj zahtevnega oziroma zahtevnega objekta v povezavi z učinkovito rabo energije, nakup opreme za objekt v povezavi z učinkovito rabo energije, ter nakup stroja oziroma naprave za izvajanje nekmetijske dopolnilne dejavnosti na družinski kmetiji.
 
Vlagatelj je nosilec nekmetijske dopolnilne dejavnosti na majhni družinski ali družinski kmetiji. Majhna družinska kmetija je družinska kmetija, ki ima najmanj 4.000 in manj kot 12.000 eurov standardnega prihodka iz kmetijske dejavnosti. Družinska kmetija pa je družinska kmetija, ki ima najmanj 12.000 eurov standardnega prihodka iz kmetijske dejavnosti.
 
Podpora se dodeli kot pomoč de minimis v skladu z Uredbo Komisije (EU) 2023/2831. Stopnja javne podpore je od 30 % do 50 % upravičenih stroškov naložbe.
 
Vlagatelj lahko uveljavlja predplačilo do vključno 50 % vrednosti odobrenih sredstev.

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	da

	b)
	usklajenost pravnega reda Republike Slovenije s pravnim redom Evropske unije,
	da

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	ne



8.	Predstavitev ocene finančnih posledic

–	Predpis ima učinek na blagajne javnega financiranja (državni proračun, občinski proračuni ter pokojninska in zdravstvena blagajna) oziroma drugih subjektov javnega sektorja.

I.	Ocena finančnih posledic, ki niso načrtovane v sprejetem proračunu

	Predvideno povečanje (+) ali zmanjšanje (-)
	Tekoče leto (t)
	t + 1
	t + 2
	t + 3
	Skupaj (v EUR)

	prihodkov državnega proračuna
	0,00
	0,00
	0,00
	0,00
	0,00

	prihodkov občinskih proračunov
	0,00
	0,00
	0,00
	0,00
	0,00

	odhodkov državnega proračuna
	0,00
	0,00
	3.500.000,00
	4.479.011,00
	7.979.011,00

	odhodkov občinskih proračunov
	0,00
	0,00
	0,00
	0,00
	0,00

	obveznosti za druga javnofinančna sredstva
	0,00
	0,00
	0,00
	0,00
	0,00



II.	Finančne posledice za državni proračun

a)	Pravice porabe za izvedbo predlaganih rešitev so zagotovljene:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Ministrstvo za kmetijstvo
	6.441,00
	339.000,00
	2330-24-0004 »Intervencije za pridelavo in predelavo SN 23–27«
	221064 Skupni strateški načrt 2023–2027 – EKSRP – EU

	Ministrstvo za kmetijstvo
	12.559,00
	661.000,00
	2330-24-0004 »Intervencije za pridelavo in predelavo SN 23–27«
	221065 Skupni strateški načrt 2023–2027 – EKSRP – slovenska udeležba

	Skupaj (v EUR)
	19.000,00
	1.000.000,00
	
	



b)	Manjkajoče pravice porabe bodo zagotovljene s prerazporeditvijo:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Skupaj (v EUR)
	0,00
	0,00
	
	



III.	Načrtovana nadomestitev zmanjšanih prihodkov oziroma povečanih odhodkov proračuna

	Novi prihodki
	Tekoče leto (t)
	t + 1

	SKUPAJ
	0,00
	0,00



V okviru Strateškega načrta skupne kmetijske politike 2023–2027 (v nadaljnjem besedilu: SN SKP) je za intervencijo podpora za naložbe v vzpostavitev in razvoj nekmetijskih dejavnosti, vključno z biogospodarstvom, in v ohranjanje kulturne dediščine iz SN SKP razpoložljivih 8.998.011 EUR.


Sredstva za izplačila so zagotovljena na projektu 2330-24-0004 Intervencije za pridelavo in predelavo SN 23–27 na proračunskih postavkah PP221064 – Skupni strateški načrt 2023–2027 – EKSRP – EU in PP221065 – Skupni strateški načrt 2023–2027 – EKSRP – slovenska udeležba. Delež sofinanciranja iz EKSRP je 33,90 %, delež sofinanciranja iz nacionalnega proračuna pa 66,10 %.

V okviru SN SKP je za intervencijo podpora za naložbe v vzpostavitev in razvoj nekmetijskih dejavnosti, vključno z biogospodarstvom, in v ohranjanje kulturne dediščine iz SN SKP razpoložljivih 8.998.011 EUR.


Sredstva za izplačila so zagotovljena na projektu 2330-24-0004 Intervencije za pridelavo in predelavo SN 23–27 na proračunskih postavkah PP221064 – Skupni strateški načrt 2023–2027 – EKSRP – EU in PP221065 – Skupni strateški načrt 2023–2027 – EKSRP – slovenska udeležba. Delež sofinanciranja iz EKSRP je 33,90 %, delež sofinanciranja iz nacionalnega proračuna pa 66,10 %.


Izplačila v skupni višini 7.979.011 EUR se bodo izvajala še v letih 2028 in 2029, saj mora upravičenec zadnji zahtevek za izplačilo sredstev vložiti najpozneje v treh letih od datuma vložitve vloge na javni razpis oziroma najkasneje do 30. 6. 2029, tako da se bodo do konca leta 2029 še izvajala izplačila iz SN SKP. Sredstva v predvideni višini 3.500.000 EUR za leto 2028 in sredstva v predvideni višini 4.479.011 EUR za leto 2029 bodo zagotovljena ob pripravi proračunov za leti 2028 in 2029 znotraj finančnega načrta MKM.

9.	Predstavitev sodelovanja z združenji občin

Vsebina gradiva ne vpliva na pristojnosti, delovanje oziroma financiranje občin.

Gradivo ni bilo poslano v mnenje Skupnosti občin Slovenije (SOS).

Gradivo ni bilo poslano v mnenje Združenju občin Slovenije (ZOS).

Gradivo ni bilo poslano v mnenje Združenju mestnih občin Slovenije (ZMOS).

10.	Predstavitev sodelovanja javnosti

Gradivo je bilo predmet sodelovanja z javnostjo.

Datum objave na spletni strani:
18. 12. 2025

Na gradivo so bila podana mnenja, predlogi in pripombe.

V razpravo vključeni subjekti:
Združenje turističnih kmetij Slovenije, Kmetijsko gozdarska zbornica Slovenije

Obrazložitev upoštevanja mnenj, predlogov in pripomb v razpravo vključenih subjektov:
Upoštevani so bili delno. Niso upoštevani predlogi, ki so v nasprotju s SN SKP in predpisi EU s področja skupne kmetijske politike.

11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.

Janez Cigler Kralj
minister

